میکسیکو شہر

یہ مضمون ملک میکسیکو کے دار الحکومت میکسیکو(میخیکو) شہر کے بارے میں ہے۔ میکسیکو(میخیکو) کے دیگر استعمالات کے لیے دیکھیے میکسیکو (ضد ابہام)

میکسیکو شہر (ہسپانوی: Ciudad de México, México D.F،(سیوداد دے میخیکو) انگریزی: Mexico City) میکسیکو(میخیکو) کا دار الحکومت ہے۔ یہ دنیا کے عظیم ترین شہروں میں سے ایک ہے جو میکسیکو(میخیکو) کے وسط میں بلند سطح مرتفع پر وادی میکسیکو میں واقع ہے۔ شہر سطح سمندر سے 2240 میٹر (7349 فٹ) کی بلندی پر ہے، جس کے ارد گرد سطح سمندر سے 4 ہزار سے 5500 میٹر بلند تک آتش فشاں پہاڑ ہیں۔

میکسیکو شہر کو 1521ء میں ایزٹیک سلطنت (آزتیک)کے دار الحکومت کے کھنڈر پر ایک بلدیہ کی حیثیت سے بسایا گیا۔ 1928ء میں اس بلدیہ کا خاتمہ کر دیا گیا اور میکسیکو شہر کا نام دیا گیا۔

باضابطہ نام Ciudad de México(سیوداد دے میخیکو) وفاقی ضلع (Distrito Federal) کے لیے استعمال ہوتا ہے۔ جو میکسیکو کی وفاقی حکومت کے زیر انتظام علاقہ ہے۔ یہ شہر کا تاریخی علاقہ ہے، البتہ بلدیاتی دور کے میکسیکو سے زیادہ پھیلا ہوا ہے۔ میکسیکو شہر کا شہری علاقہ شمال کی جانب ہے جبکہ وفاقی ضلع کے جنوب کا علاقہ دیہی و پہاڑی ہے۔

میکسیکو(میخیکو) شہر کے ام البلد (metropolitan area) میں 17.8 ملین باشندے رہائش پزیر ہیں (بہ مطابق 2000ء مردم شماری)۔ اس لحاظ سے میکسیکو شہر(سیوداد دے میخیکو) ٹوکیو، نیو یارک شہر، سیول اور ساؤ پاؤلو کے ساتھ آبادی کے لحاظ سے دنیا کے پانچ بڑے ام البلاد میں سے ایک ہے۔

شہر مقامی و ہسپانوی ثقافت کا عکاس ہے اور حالیہ چند دہائیوں میں عظیم مالیاتی، اقتصادی، تعلیمی، ثقافتی اور سیاحتی مرکز کی حیثیت سے ابھرا ہے۔

شہر 1968ء میں ایک اولمپک کھیل اور 1970ء اور 1986ء کے فیفا عالمی کپ کی میزبانی بھی کر چکا ہے۔

19 ستمبر 1985ء کو شہر ایک زبردست زلزلے کا نشانہ بنا، جس کی قوت ریکٹر اسکیل (ریخٹر سکیل)پر 8.1 تھی۔ اس کے نتیجے میں 5 ہزار (حکومتی اعداد و شمار) سے 20 ہزار کے درمیان افراد ہلاک ہوئے اور 50 سے 40 ہزار افراد بے گھر ہو گئے۔ ایک لاکھ گھر مکمل طور پر تباہ ہو گئے۔ محض تین منٹوں میں 4 ارب امریکی ڈالرز کا نقصان ہوا۔ اس قیامت خیز زلزلے کے محض 36 گھنٹوں بعد 7.5 کی شدت کا ایک اور زلزلہ آیا۔ لیکن شہر اس عظیم تباہی سے محض ایک سال میں نکل آیا اور 1986ء میں ایک مرتبہ پھر فیفا عالمی کپ کی کامیاب میزبانی کی۔

 جڑواں شہر 








































زمرہ:1521ء میں آباد ہونے والے مقامات
زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:دار الحکومت
زمرہ:شمال امریکی دارالحکومت
زمرہ:شمالی امریکا کے سابقہ ممالک
زمرہ:ملین آبادی کے شہر
زمرہ:میکسیکو کی ذیلی تقسیم
زمرہ:میکسیکو کی ریاستیں
زمرہ:میکسیکو کے آباد مقامات
زمرہ:میکسیکو کے شہر
زمرہ:میکسیکو میں مقامات عالمی ثقافتی ورثہ
زمرہ:وفاقی اضلاع اور علاقہ جات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات